Φονικές Μηχανές (ταινία)

Οι Φονικές μηχανές (αγγλ. Mortal Engines) είναι νεοζηλανδική-αμερικανική ταινία φαντασίας και περιπέτειας, παραγωγής 2018.

Δημιουργία
Ο Πίτερ Τζάκσον το 2009 αγόρασε τα δικαιώματα του βιβλίου Φονικές μηχανές του 2001, το πρώτο της ομώνυμης σειράς βιβλίων του Φίλιπ Ριβ. Τον Δεκέμβριο του 2009 έγινε γνωστό ότι ο Τζάκσον εργαζόταν πλέον για τη δημιουργία μιας ταινίας βασισμένη στο πρώτο βιβλίο της σειράς, αλλά τελικώς η παραγωγή της ταινίας ξεκίνησε το 2016. Στις 24 Οκτωβρίου 2016, ανακοινώθηκε επίσημα ότι ο Τζάκσον θα είναι παραγωγός και θα γράψει το τελικό σενάριο της ταινίας. Ο Τζάκσον προσέγγισε τον Ρίβερς, ο οποίος είχε βραβευθεί με Όσκαρ Καλύτερων Οπτικών Εφέ για το έργο του στην ταινία Κινγκ Κονγκ του Τζάκσον, ώστε να κάνει το σκηνοθετικό του ντεμπούτο, και έφερε αρκετά μέλη από τις ομάδες παραγωγής του Άρχοντα των Δαχτυλιδιών και του Χόμπιτ. Τα γυρίσματα ξεκίνησαν τον Απρίλιο του 2017 και ολοκληρώθηκαν τον Ιούλιο του 2017 και έγιναν στη Νέα Ζηλανδία.

Η ταινία έκανε παγκόσμια πρεμιέρα στις 27 Νοεμβρίου 2018 στο Λονδίνο. Κυκλοφόρησε στην Αυστραλία και τη Νέα Ζηλανδία στις 6 Δεκεμβρίου 2018 και στις Ηνωμένες Πολιτείες στις 14 Δεκεμβρίου 2018.

Υποδοχή
Κατά κανόνα έλαβε αρνητικές κριτικές από τους κριτικούς, μερικοί από τους οποίους επαίνεσαν τα οπτικά εφέ και τη μουσική επένδυση, αλλά οι περισσότεροι επέκριναν τη σκηνοθεσία, το σκηνικό και την "έλλειψη προσωπικότητας". Συνολικά, η ταινία κέρδισε 83 εκατομμύρια δολάρια παγκοσμίως και είχε προϋπολογισμό τουλάχιστον 100 εκατομμυρίων δολαρίων, μαζί με κόστη μετά την παραγωγή ύψους 150 εκατομμυρίων δολαρίων, με αποτέλεσμα να υπάρξουν καθαρές απώλειες ύψους 174 εκατομμυρίων δολαρίων. Είναι η μεγαλύτερη εισπρακτική αποτυχία του box office του 2018, καθώς και μια από τις μεγαλύτερες εισπρακτικές αποτυχίες όλων των εποχών, ανεξαρτήτως του αν το ποσό έχει προσαρμοστεί βάσει του πληθωρισμού ή όχι. 

 Ηθοποιοί και Χαρακτήρες 
 Χέρα Χίλμαν, στο ρόλο της Έστερ Σο
 Ρόμπερτ Σίχαν, στο ρόλο του Τομ Νατσγουόρθι
 Τζιχάε (πλήρες όνομα: Τζιχάε Κιμ), στο ρόλο της Άννα Φανγκ
 Χιούγκο Γουίβινγκ, στο ρόλο του Θαντέους Βάλενταϊν
 Ρόναν Ράφτερι, στο ρόλο του Μπέβις Ποντ
 Λέιλα Τζόρτζ, στο ρόλο της Κάθριν Βάλενταϊν
 Πάτρικ Μαλαχάιντ, στο ρόλο του Μάγκνους Κρομ
 Στέφεν Λανγκ, στο ρόλο του Σραίκ
 Ρεζέ-Ζαν Πέιτζ, στο ρόλο του Καπετάνιου Ματζιμόγιο Κόρα

Παραπομπές

 Εξωτερικοί σύνδεσμοι 

 Επίσημη ιστοσελίδα 
 Φονικές μηχανές (2018) Mortal Engines (original title) στο IMDb

Ταιν
Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2018
Κατηγορία:Αγγλόφωνες ταινίες
Κατηγορία:Δυστοπικές ταινίες
Κατηγορία:Σκηνοθετικό ντεμπούτο σε ταινίες
Κατηγορία:Αμερικανικές ταινίες επιβίωσης
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Αμερικανικές αεροπορικές ταινίες
Κατηγορία:Ταινίες βασισμένες σε βρετανικά μυθιστορήματα
Κατηγορία:Ταινίες που αφορούν την εκδίκηση
Κατηγορία:Ταινίες γυρισμένες στη Νέα Ζηλανδία
Κατηγορία:Νεοζηλανδικές ταινίες
Κατηγορία:Μετα-αποκαλυπτικές ταινίες
Κατηγορία:Ατμοπάνκ ταινίες
Κατηγορία:Ταινίες παραγωγής Universal Pictures
Κατηγορία:Ταινίες IMAX
Κατηγορία:Ταινίες με μουσική σύνθεση Junkie XL